U z n e s e n i a

č.   391 -  392

z  20.( 1. mimoriadneho) zasadnutia   Miestneho zastupiteľstva Mestskej časti Bratislava–Dúbravka

z  25. augusta 2009

Miestne zastupiteľstvo Mestskej časti Bratislava-Dúbravka prerokovalo dňa 25.8.2009 na svojom 20. -mimoriadnom zasadnutí  tieto body programu :

      1.	Návrh na doplnenie uznesenia MZ č. 257/2008 „Informácia o príprave projektu výstavby 
52 nájomných bytov v Mestskej časti Bratislava-Dúbravka
      2.	Návrh na zrušenie uznesenia MZ č. 361/20069 „Projekt revitalizácie Parku Družba – II.etapa“
      3.   Informácia o riešení petície občanov proti výstavbe bytových domov v lokalite  Pri      
             kríži

Miestne zastupiteľstvo zvolilo :                                                                                     

navrhovateľov uznesení  poslancov	 : 	Ing. arch.  Jelenu  Hudcovskú
 									Ing. Miroslava  Kováča

overovateľov uznesení   poslancov  :	Andrej Guzy
									Ing. Peter Hanulík	

a prijalo tieto uznesenia :
k bodu č. 1 : Návrh na doplnenie uznesenia MZ č. 257/2008 „Informácia o príprave projektu výstavby  52 nájomných bytov v Mestskej časti Bratislava-Dúbravka

Uznesenie  MZ  č. 391/2009

Miestne zastupiteľstvo
A. berie na vedomie 
správu o stave projektu výstavby 52 nájomných bytov v Mestskej časti Bratislava-Dúbravka.

B. schvaľuje doplnenie uznesenia MZ č. 257/2008 tak, že súhlasí :

1. S výstavbou Bytového domu objekt č. 1 a č. 2 s 52 nájomnými bytmi, ulica Pri kríži na pozemku parcela č. 3449/2 v Mestskej časti Bratislava-Dúbravka, so spôsobom financovania predmetnej stavby s pomocou finančných prostriedkov v štruktúre : 

-	vlastné zdroje vo výške 75 % oprávnených nákladov na výstavbu 26 nájomných bytov v objekte č. 1,
-	dotácie z MVRR SR vo výške 25% oprávnených nákladov na výstavbu 26 nájomných bytov v objekte č. 1 a 25% oprávnených nákladov na výstavbu 26 nájomných bytov v objekte č. 2,
-	úver zo ŠFRB vo výške 75% oprávnených nákladov na výstavbu 26 nájomných bytov v objekte č. 2

    2.  S predložením žiadosti o úver na Štátny fond rozvoja bývania vo výške 75% oprávnených nákladov, čo vo finančnom vyjadrení predstavuje čiastku 871 470,15 €.

3. 		So zabezpečením záväzku voči Štátnemu fondu rozvoja bývania záväzným
    		prísľubom banky o poskytnutie bankovej záruky.

4.   S nájomným charakterom 52 bytov, ktoré sa získajú výstavbou bytového domu.

5. 		So zapracovaním splátok do rozpočtu mestskej časti počas doby trvania zmluvného vzťahu Mestskej časti Bratislava-Dúbravka a Štátneho fondu rozvoja bývania

Hlasovanie :	       prítomní : 23       	 za : 23            proti :  0  	    zdržali sa :  0  

k bodu č. 2 : Návrh na zrušenie uznesenia MZ č. 361/2009 „Projekt revitalizácia Parku Družba – II. etapa“
Uznesenie  MZ  č. 392/2009

Miestne zastupiteľstvo
A.	berie na vedomie
dôvodovú správu a usmernenie č. 2/2009 Riadiaceho orgánu pre Operačný program Bratislavský kraj (ďalej len OPBK) pre predkladanie žiadostí o nenávratný finančný príspevok v rámci výzvy č. OPBK/2009/1.1./03.

B. schvaľuje
1. Predloženie žiadosti o NFP v rámci výzvy č. OPBK/2009/1.1/03 za účelom realizácie projektu „Revitalizácia Parku Družba – II. etapa „ ktorého ciele sú v súlade s platným územným plánom hl. m. SR Bratislavy a platným Programom hospodárskeho a sociálneho rozvoja Mestskej časti Bratislava-Dúbravka na roky 2007-2013,

2. Zabezpečenie realizácie projektu obcou počas celej doby jeho realizácie.

3. Financovanie projektu vo výške minimálne 10% z celkových oprávnených výdavkov na projekt stanovených žiadateľom t.j. vo výške 78 574,- €, z celkových nákladov na projekt v sume 785 740,- €, viazaných z Fondu rozvoja bývania
 
C. zrušuje
uznesenie miestneho  zastupiteľstva č. 361/ 2009

Hlasovanie :	       prítomní : 23       	 za : 23             proti :  0   	    zdržali sa :  0  

k bodu 3.:   Informácia o riešení petície občanov proti výstavbe bytových domov v lokalite  Pri   kríži

- k informácii nebolo prijaté uznesenie

                                                                                              Ing. Ján Sandtner
                                                                                                       starosta 
PhDr. František Guth                                                                                     
        prednosta

Overovatelia:       	Andrej Guzy
						
						Ing. Peter Hanulík